Mads Havbro er nybagt student, men han bruger ikke sin sommerferie på at hvile på laurbærrene eller spille computer. Han har snøret vandrestøvlerne og går for andet år i træk tværs gennem Nordjylland. Han går i denne uge fra Skagen til Farsø. - Man går sådan og tænker hvad skal man med livet og hvad er det egentlig jeg vil. Det er alle mulige livs overvejelser, man gør sig, fortæller den 18-årige Mads Havbro. Den nybagte student regner med at tilbagelægge de 180 kilometrer igennem Nordjylland på fem dage. Fødderne gør ondt, men det største arbejde foregår faktisk i hovedet. Den 18-årige har fuld oppakning med, så det er omkring 26 kg han har på ryggen. Men det skal nu ikke skræmme andre fra at nyde godt af at skifte benzinmotoren ud med rugbrødsmotoren. - Det er helt klart dejligt, at få et langsommere perspektiv og tage en pause fra samfundets lyntog.

Opsummering:
18-årige Mads Havbro vandrer i denne uge fra Skagen til Farsø. De 180 kilometer tilbagelægges helt alene.